stanford-oval/wikipedia huggingface dataset:
סמלטאים

| סמלטאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סמלטאים
שם מדעי
 Osmeriformes

סמלטאים (שם מדעי: Osmeriformes) היא סדרת של דגים ממחלקת מקריני סנפיר. דגי הסמלט, הם דגי מאכל חשובים במספר ארצות והם קרוביהם הרחוקים של דגי הסלמון. לדגים אלה ריח חזק אופייני.
רוב הדגים מהסדרה חיים בימים אך חלקם חיים גם בנהרות ואגמים ועדיין מסוגלים לסבול מליחות מסוימת במים. הם קרובים לסדרת הארגנטיניים שחלק ממיניה מכונים סלמטים.
אלה דגים קטנים עד בינוניים באורך 5-40 ס"מ, בעלי קשקשים כסופים, פה קצר, סנפירים קצרים ומחודדים וזנבות המחולים ל-2 אונות. מינים רבים נודדים להטיל ביצים במים מתוקים בנהרות.
מיון

סדרה סמלטאים (Osmeriformes)
תת-סדרה Galaxoidei
משפחה Galaxiidae - לעיתים משויכים לסדרה עצמאית
משפחה דגי סלמנדרה (Lepidogalaxiidae) - בה סוג ומין יחיד דג סלמנדרה (Lepidogalaxias salamandroides)
משפחה Retropinnidae
תת-סדרה Osmeroidei
משפחה סמלטים (Osmeridae)
משפחה Plecoglossidae - בה סוג ומין יחיד Plecoglossus altivelis
משפחה Salangidae
סמטת המלאכים

| --- | --- |
סמטת המלאכים, בדונצק
סמטת המלאכים, בדונצק
 מידע כללי
 סוג:  אתר זיכרון
 על שם:  ילדי דונבאס
 כתובת:  Lenin Comsomol park 
 מיקום:  דונצק
 מדינה:  אוקראינה אוקראינה, הרפובליקה העממית של דונצקהרפובליקה העממית של דונצק
 הקמה ובנייה
 תקופת הבנייה:  3 במאי 2015 – הווה (9 שנים)
 חומרי בנייה:  ברזל וגרניט
 יוצר:  הפסל הרוסי דניס סלזנב
 מידות
 גובה:  2.5 מטר
 קואורדינטות:  48°01′14″N 37°48′49″E﻿ / ﻿48.02044617005256°N 37.8136215726252°E﻿ / 48.02044617005256; 37.8136215726252
 he
 
סמטת המלאכים (באוקראינית: Алея ангелів) היא אנדרטה בדונצק, אוקראינה שנבתה לזכרם של ילדי דונבאס שנהרגו במהלך המלחמה בדונבאס.
המבנה

בכניסה למתחם ההנצחה נמצאת קשת המעוטרת בעיטורי מתכת דמויי ורדים (המסמלים את העיר דונייצק) השזורים בין תרמילי פגזים וכדורי מקלעים (המסמלים את למלחמה) וכן יונים, שהן סמל השלום. מתחת לקשת מונח לוח גרניט עם השמות לפי הסדר האלפביתי והגילאים של הילדים שנהרגו. שניים מהילדים היו בני פחות משנה. מידות הקשת: גובה 2.5 מטרים ורוחב 2 מטרים.
הלוח ב"סמטת המלאכים" הותקן ב-3 במאי 2015 ובתאריך 5 במאי 2015 הוא נחשף לציבור הרחב. הקשת והלוח עם שמות הילדים הותקנו באוגוסט 2015. בשנת 2018 דיווח UNICEF אוקראינה בטוויטר כי 149 ילדים נהרגו או נפצעו ממוקשים במהלך המלחמה.
ב-1 ביוני 2017 הוקמה האנדרטה לילדי דונבאס ליד הקשת המעוטרת ולוח השמות. האנדרטה נוצרה על ידי הפסל הרוסי דניס סלזנב. הדגם לאנדרטה היה הילד קיריל סידריוק בן ה-12 (29 בספטמבר 2001 – 29 באוגוסט 2014), שנהרג בעת שהגן בגופו על אחותו.
מדי שנה, ביום הילד הבינלאומי, המצוין ב-1 ביוני, מתקיימות באנדרטה עצרות הנחת פרחים ותפילה לזכר ילדי דונבאס שנפלו.
אנדרטת ילדי דונבס שנהרגו במלחמה.
לוח הזיכרון.
לוח השמות של הילדים שנהרגו.
הערות שוליים

↑  Ангелы. Памяти погибших детей Донбасса, nk.org.ua (ברוסית)
↑  תיאור האנדרטה והילדים שנפגעו (ברוסית)
↑   Слезы пленного ВСУшника на Аллее Ангелов, סרטון בערוץ "НовороссияТВ", באתר יוטיוב (אורך: 9:35) (ברוסית)
↑  "Донбасс: Линия смерти". comments.ua (ברוסית). 24 בספטמבר 2015. {{cite web}}:  (עזרה)
↑  @UNICEF_UA (1 באוקטובר 2018). "Three boys were killed and one was wounded by a mine explosion in Donetsk region, #Ukraine. The presence of mines a…" (Tweet) – via Twitter. {{cite web}}:  (עזרה)
↑  Donbass lives in civil war for seven years - Nikonorova at UN
↑
↑  "В Донецке открыли памятник детям Донбасса", REGNUM, June 2, 2020
↑  "Кирилл Сидорюк" (ברוסית). אורכב מ-המקור ב-18 במאי 2018. {{cite web}}:  (עזרה)
↑  "Ценой собственной жизни I История реального прототипа памятника детям Донбасса" (ברוסית).
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סמטת המלאכים".
סולמות קרובים

במוזיקה, סולמות קרובים הם סולמות, אשר להם תווים משותפים.
בהרמוניה בסיסית, אלה הם הסולמות אשר חולקים את כל הצלילים, או את כולם למעט צליל אחד שאינו משותף, עם סולם מסוים: שני הסולמות הסמוכים לסולם הנתון במעגל הקווינטות, והמז'ור והמינור היחסיים.
סולמות אלה, בעלי 6 או 7 צלילים משותפים עם הסולם המקורי, הם היעדים המקובלים ביותר של מודולציות, מאחר שהם מבוססים על הסובדומיננטה או הדומיננטה של הסולם המקורי, ולכן הם בעלי חשיבות מבנית בטונליות המערבית.
| מז'ור | מינור יחסי | דומיננטה וסובדומיננטה |
| --- | --- | --- |
| C | Am | F, G, Dm, Em |
| G | Em | C, D, Am, Bm |
| D | Bm | G, A, Em, F#m |
| A | F#m | D, E, Bm, C#m |
| E | C#m | A, B, F#m, G#m |
| B | G#m | E, F#, C#m, D#m |
| F# | D#m | B, C#, G#m, A#m |
| Gb | Ebm | Cb, Db, Ab, Bb |
| Db | Bbm | Gb, Ab, Ebm, Fm |
| Ab | Fm | Db, Eb, Bbm, Cm |
| Eb | Cm | Ab, Bb, Fm, Gm |
| Bb | Gm | Eb, F, Cm, Dm |
| F | Dm | Bb, C, Gm, Am |

במוזיקה מודרנית, הקרבה בין כל שני סולמות או סטים של צלילים נקבעת על ידי מספר הצלילים המשותפים שלהם, וכך ניתן לבצע מודולציות שאינן מקובלות בטונליות מז'ור-מינור רגילה. לדוגמה, במוזיקה המבוססת על הסולם הפנטטוני המכיל את התווים דו, רה, מי, סול ולה, מודולציה בקווינטה למעלה תשנה את הסולם לסול, לה, סי, רה ומי, כאשר ארבעה מתוך חמשת הצלילים הם משותפים לסולם המקורי. מנגד, מודולציה של טריטון למעלה תשנה את הסולם לפה#, סול#, לה#, דו# ורה#, והפעם אין אפילו תו אחד משותף. לכן נגדיר את הסולם הראשון כקרוב מאוד לסולם המקורי, ואילו את האחרון כ"רחוק". בצורה זו ניתן לסווג את המודולציות מדרגת הקרבה הגבוהה ביותר לדרגת הקרבה הנמוכה ביותר לפי מספר הצלילים המשותפים.
סמטת אליסקאמפס

| --- | --- |

 מידע כללי
 צייר:  וינסנט ואן גוך
 תאריך יצירה:  1888
 טכניקה וחומרים:  שמן על בד
 ממדים בס"מ
 רוחב:  73.5 ס״מ 
 גובה:  92 ס״מ 
 נתונים על היצירה
 מיקום:  אוסף פרטי
 
| --- | --- |

 מידע כללי
 צייר:  וינסנט ואן גוך
 תאריך יצירה:  1888
 טכניקה וחומרים:  שמן על בד
 ממדים בס"מ
 רוחב:  73.5 ס״מ 
 גובה:  92 ס״מ 
 נתונים על היצירה
 מיקום:  קרן על שם באסיל ואליס גולנדריס, אתונה, יוון
 
סמטת אליסקאמפס (בצרפתית: L'Allée des Alyscamps או Les Alyscamps) הם צמד ציורים של הצייר ההולנדי וינסנט ואן גוך משנת 1888. ואן גוך צייר את היצירה בארל שבצרפת. ביצירה מתואר נקרופוליס מרומא העתיקה באליסקאמפס בעת עונת השלכת. ואן גוך יצר צמד נוסף של ציורים דומים הקרויים "נשירת עלי סתיו". בנוסף, חברו של ואן גוך, פול גוגן, יצר גרסה דומה לסמטת אליסקאמפס.
אודות היצירה

לאחר חודשים רבים של התכתבות בין ואן גוך לגוגן, האחרון הגיע לארל באוקטובר 1888. השניים החליטו ליצור תמונות נוף לא טבעיות. סמטת אליסקאמפס הפכה להיות העבודה הראשונה של ואן גוך בשיתוף הפעולה עם גוגן.
ואן גוך וגוגן ביקרו בנקרופוליס הרומי "Les Alyscamps" שנבנה על ידי הרומאים מחוץ לחומות העיר. במרוצת הזמן, נבנו מפעלים ובניינים באזור, כך שרק השביל המוביל לקפלה נותר. השביל נודע בכינויו "שביל האוהבים". באחד מהציורים (F568) ואן גוך צייר זוג אוהבים כדי להמחיש את מהות המקום. שני הציירים יצרו מספר יצירות והשוו אותן ביניהם.
אודות היצירה > מכירת פומבית

בנובמבר 2003 אחד מהציורים נמכר תמורת 11.67 מיליון דולר במכירה פומבית בניו יורק חרף הערכות שווי של בין 12 ל-18 מיליון דולר. הציור השני נמכר במאי 2015 תמורת 66.3 מיליון דולר, מה שהפך אותו לאחד מהציורים הכי היקרים שנמכרו אי פעם.
אודות היצירה > ציוריו של גוגן

ציוריו של גוגן נעשו באותו יום של יצירותיו של ואן גוך. גוגן בחר לצייר את האזור מזווית אחרת.
האליסקאמפס, 1888, מוזיאון ד'אורסה, פריז
סמטת האליסקאמפס, 1888, מוזיאון האמנות, טוקיו, יפן
סלייפניר

| --- | --- |

 אב:  סודילפארי 
 אם:  לוקי 
 אחים:  הל, ואלי, יורמנגנד, פנריר, נארוי 
 
במיתולוגיה הנורדית, סְלֵייפְּניר (בנורדית עתיקה: Sleipnir, "החומק במהירות") הוא סוס בעל שמונה רגליים עליו רוכב מנהיג האלים, אודין.
תיאור במקורות > באדה הפרוזאית

באדה הפרוזאית מתואר סיפור לידתו של סלייפניר: האלים היו זקוקים לעזרתו של זר, שהגיע דרך גשר ביפרוסט, בבניית החומה של אסגארד. הזר הציע לבנות מחדש את החומה תוך שנה וחצי ודרש בתמורה את ידה של האלה פריה, את השמש ואת הירח. אודין לא הסכים לתנאים אלה ולוקי הציע פשרה לפיה דרישותיו של הבנאי יתמלאו רק אם המלאכה תסתיים תוך שישה חודשים. הזר הסכים בתנאי שסוסו הקסום, הקרוי סוודילפרי, יוכל לעזור לו, והאלים נעתרו לדרישתו. העבודה התקדמה בקצב מהיר, שכן הסוס היה מסוגל להעביר משאות גדולים וכבדים מאוד. האלים חששו כי המלאכה תסתיים בזמן והם יהיו חייבים לקיים את הבטחתם. כדי להיחלץ ממצב זה, שינה לוקי את צורתו לצורת סוסה ופיתה את הסוס הרחק ממקום העבודה. במשך הלילה רדף הסוס אחר לוקי ובעליו רדף אחריו, וכך התעכבה הבנייה. סוודילפרי הצליח לבסוף להשיג את לוקי והשניים הולידו את סלייפניר, "הסוס הטוב ביותר בקרב אלים ואנשים".
בסיפור אחר, אודין רוכב על סלייפניר אל יוטונהיים ופוגש שם את הענק הרונגניר (אנ'). הרונגניר שואל מי הוא, האדם ש"רוכב על שמים וים" באמצעות "סוס טוב להפליא". אודין מהמר בראשו על כך שלא ניתן למצוא סוס טוב כל כך בכל יוטונהיים, והרונגניר טוען שיש ברשותו סוס טוב יותר. אודין והרונגניר מתחרים ברכיבה, אודין מנצח והרונגניר נכנס בטעות אל תוך אסגארד, שם מת לבסוף.
סלייפניר מוזכר גם בסיפור מותו של בלדר; הרמולד רוכב עליו אל הלהיים כדי לפדות את בלדר מידיה של הל.
תיאור במקורות > באדה הפואטית

סלייפניר מוזכר פעמים רבות באדה הפואטית. באחת הפואמות אומר אודין, בעודו בתחפושת, כי "אודין הוא הטוב שבאסיר, סלייפניר הוא הטוב שבסוסים". סיפור אחר באדה הפואטית מספר כי על שיניו של סלייפניר היו חרוטות רונות. אודין גם רוכב על סלייפניר בדרכו לניפלהיים כדי להתייעץ עם נביאה:
וַיָּקָם אוֹדִין / הַיּוֹצֵר הָעַתִּיק,

שָׂם אֶת הָאֻכָּף / עַל גַּבּוֹ שֶׁל סְלֵיפְּנִיר;

רָכַב יָרַד / לְמַעֲמַקֵּי הַנִּיפְלְהֶל,

וְיָצָא לִקְרָאתוֹ / מִן הַמְּחִלָּה כֶּלֶב.
תיאור במקורות > בסאגת הרוואראר והייד'רק

סאגת הרוואראר והייד'רק (אנ') כוללת חידה המתייחסת לאודין ולסלייפניר:
גסטמבלינדי (אנ') אמר:

מי הם השניים

שרצים על עשר רגליים?

שלוש עיניים יש להם

אבל רק זנב אחד.

בסדר, נחש עכשיו

את החידה, היידרק (אנ')!
היידרק אמר:

טובה היא החידה, גסטמבלינדי,

והניחוש הוא:

זהו אודין הרוכב על סלייפניר.
תיאור במקורות > בגסטה דנורום

בחלקה הראשון של הכרוניקה גסטה דנורום מאת סקסו גרמטיקוס, מתואר כיצד נתקל המלך האגדי האדינגוס (אנ') באדם אלמוני, זקן, בעל עין אחת. לאחר מכן לוקח הזקן את האדינגוס לרכיבה על סוסו. במהלך הרכיבה מציץ האדינגוס מתוך גלימתו של הזקן ומבין שהם רוכבים על הים, אך נאמר לו לא להסתכל על הדרך, ולכן הוא "הסיט את עיניו המשתאות מהמחזה הנורא של הדרכים בהן רכב". התיאור של הזקן וסוסו מזוהה בדרך כלל עם דמותם של אודין ושל סלייפניר.
בתרבות המודרנית

על פי הפולקלור האיסלנדי, הקניון בצורת פרסה הממוקם בפארק הלאומי יקילסאורקליווויר (אנ') שבצפון איסלנד נוצר כאשר סלייפניר רכב בסביבה ואחת מפרסותיו נחתה ביער.
דמותם של אודין וסלייפניר מתוארת על תבליט עץ בחלק החיצוני של בניין עיריית אוסלו שבנורווגיה. פסל של סלייפניר ניצב גם בעיירה וודנסברי (אנ'), אנגליה.
בסיפור הקצר "Sleipnir, late Thurinda" מאת רודיארד קיפלינג מופיע סוס בשם סלייפניר. סלייפניר הופיע גם ביקום מארוול של מארוול קומיקס.
פתיחת שחמט שבה לבן פותח במסע עם הפרש נקראת גם פתיחת סלייפניר, משום שלפרשים בשחמט ישנן שמונה אפשרויות שונות למסע בכל תור - כמספר רגליו של סלייפניר.
הערות שוליים

↑  האדה הפואטית, Sigrdrífumál - "הבלדה של מביא הניצחון", בית 15
↑  Joshua J. Mark, Sleipnir, World History Encyclopedia (באנגלית)
↑  Sleipnir | The Fastest of all the Horses - Norse Mythology, Nordic Culture, ‏2 בספטמבר 2020
לוקי וסוודילפרי, איור מאת דורותי הארדי
הרמולד, על גבו של סלייפניר, פוגש את בלדר ואת הל. איור מתוך כתב יד איסלנדי מהמאה ה-18
אודין רוכב על סלייפניר, ולצידם העורבים הוגין ומונין והזאבים גרי ופרקי. ציור מאת לורנץ' פרויליך (אנ')
קניון אוספירקי (אנ') שבפארק הלאומי יקילסאורקליווויר, איסלנד
פסלו של סלייפניר בוודנסברי, אנגליה
סליל אלפא

מבט מהצד על מבנה סליל אלפא, ברמה האטומית. קשרי המימן בין קבוצות הקרבוניל לקבוצות האמין מוצגים בצבע ורוד, אטומי החמצן בצבע אדום, החנקן בצבע כחול והמימן בצבע אפור.
סליל אלפא (מאנגלית Alpha Helix) הוא מונח בביוכימיה, המציין מוטיב במבנה השניוני של חלבונים. לסליל מבנה המזכיר קפיץ, לרוב עם סיבוב ימני. סיבוב שמאלי אמנם אפשרי בסליל אלפא משווני רציף וקטום אך נדיר בטבע בגלל אי יציבות מבנית של הקונפורמציה.
מבנה וארגון

מבנה מחזורי הנוצר כאשר השרשרת העיקרית של הפוליפפטיד, הבנויה מרצף חומצות אמינו, מתפתלת ליצירת סליל. סליל זה מכיל בממוצע כ- 3.6 חומצות אמינו לסיבוב והמרחק הממוצע בין כל חומצה אמינית בסליל לחומצה האמינית הסמוכה לה היא 1.5[Å], כך שאורכו של סיבוב אחד שלם של הסליל הוא כ- 5.4Å, והזווית הממוצעת בין כל שתי חומצות אמיניות הוא 100 מעלות.
כיוון פיתול הסליל יכול להיות ימני או שמאלי, אולם מבנה שמאלי הוא נדיר בטבע, בגלל חוסר יציבותו. חוסר היציבות של האלפא-הליקס השמאלי נגרמת עקב הפרעה סטרית, מאחר שבאננטיומרים הטבעיים של החומצות האמיניות, מסוג L, הקבוצות הצידיות נדחקות לעבר השלד הפפטידי.
השידרה של סלילי אלפא מיוצבת על ידי קשרי מימן, הממוקמים במקביל לציר האורך שלו, בין החמצנים הקרבוניליים מקבוצות ה- C=O של חומצות האמינו בסליל עם המימנים האמידיים בקבוצות ה- N-H של חומצות האמינו בסליל. קשרי המימן בין חומצות אמינו ממוקמים במרווחים קבועים: קבוצת ה- acceptor) C=O) ממוקמת, ברצף החלבון, ארבע חומצות אמינו לפני קבוצת ה- donor) N-H). באופן זה, כל קבוצות ה- CO וה- NH של השרשרת העיקרית קשורות ביניהן בקשרי מימן, והסליל מיוצב על ידי ניצול מקסימלי של פוטנציאל קשרי המימן בו.
קבוצות השייר של חומצות האמינו בסליל מופנות כלפי חוץ. ההתקדמות הזוויתית של כל שייר היא כ 100° לכל חומצה אמינית, כך שהשיירים לא נמצאים ממש אחד ליד השני. בסלילים אמפיפטיים השיירים מאורגנים בצורה כזו שהשיירים הקוטביים נמצאים בצד אחד של ההליקס והשיירים ההידרופוביים בצד השני.
מומנט דיפול

ההליקס כולו מקבל דיפול בגלל סידור הדיפולים על הקשרים הפפטידיים. בשל סידור קשרי המימן ביחס לציר ההליקס, הדיפול הוא מהקצה הקרבוקסילי לקצה האמיני.
סליל אלפא כחלק ממבנה החלבון

הרכב סלילי אלפא במבנים של חלבונים משתנה מחלבון לחלבון. ישנם חלבונים שהוא משמש כמבנה עיקרי לדוגמה מיוגלובין והמוגלובין, לעומת זאת באחרים הוא אינו שכיח או אין הוא מופיע כלל (לדוגמה פורין).
סלילי α יכולים להתלפף זה סביב זה וליצור מבנה סופר-סלילי (באנגלית: super helix או coiled coil) ורק ליצור מעין חבל שזור, כמו במבנה קולגן (כאשר האחרון אינו מסודר כסליל אלפא אלא יש לו מבנה מיוחד משלו).
בחלבונים ממברנליים רבים מבנה סלילי הידרופובי חוצה את הממברנה.

מבנה שניוני נפוץ נוסף הקיים בחלבונים, ביחד עם סלילי אלפא או בלעדיהם, הוא משטחי בטא.
תנאים ליצירת סליל אלפא

היכולת של שרשרת פוליפפטידית מסוימת ליצור סליל אלפא הליקס יציב תלויה ברצף החומצות האמיניות שלה, מכיוון שהנפח, המטען והגודל של קבוצות השייר של חומצות האמינו משפיעים על דרגות החופש של הקשרים בחומצת האמינו ומשפיעים על יציבות מבנה זה. לדוגמה, בשל מבנה המיוחד, החומצה האמינית פרולין, המכילה אמין שניוני, אינה מתאימה ליצירת מבנה הסליל. ולכן במידה שחומצה אמינית זו נמצאת באמצע רצף סלילי היא 'שוברת' את מבנה הסליל. גם חומצות האמינו גליצין, טירוזין וסרין אינן מועדפות ביצירת סליל אלפא.
חומצות האמינו אשר תכונותיהן הכימיות טובות ליצירת סלילי אלפא הן: גלוטמט, אלנין, מתיונין, לאוצין וליזין.
לקריאה נוספת

נלסון, ד. ל., קוקס, מ. מ., לומניצר, ר., שוחט, נ., שפירא, ס., עוזיאל, ש., & קאופמן, ל. (2017). לנינג’ר: עקרונות הביוכימיה/ דייוויד ל’ נלסון, מייקל מ’ קוקס; תרגום: ד"ר רות לומניצר, נועה שוחט, סוזן שפירא ; עריכה: שלומית עוזיאל, ליהי קאופמן. האוניברסיטה הפתוחה.
ראו גם

מבנה שניוני
משטח בטא
מבט מלמעלה של אותו האלפא הליקס שהוצג בתמונה הקודמת. ארבע קבוצות הקרבוניל פונות כלפי מעלה (צבעם אדום) .
חלבון הבנוי מסלילי אלפא
ספק כוח ממותג

ספק כוח ממותג המצוי בעיקר במעבדות
ספק כוח ממותג (באנגלית: switching-mode power supply, switcher, בראשי תיבות: SMPS) הוא ספק כוח אלקטרוני שמשלב שנאי ממותג כדי להמיר כוח חשמלי ביעילות.
מבוא

כמו ספקי כוח אחרים, ספק הכוח הממותג מעביר כוח מהמקור, למשל רשת החשמל,
לצרכן, לדוגמה מחשב, תוך כדי שינוי המתח והזרם.
בשונה מספק כוח ליניארי, הטרנזיסטורים ששולטים בהעברת הזרם עוברים תמידית בין המצבים:
פתוח לגמרי וסגור לגמרי, תוך מזעור בזבוז האנרגיה.
במצב אידיאלי ספק כוח ממתג לא יבזבז כוח בכלל.
ויסות המתח מושג על ידי שינוי יחס הזמן בין המצבים דלוק וכבוי. בניגוד לספק כוח ליניארי
שמשנה את המתח על ידי הפיכת הכוח המיותר לחום.
יעילות ההמרה הזו היא יתרון חשוב של ספק הכוח הממתג.
ספק כוח ממתג יכול להיות קטן וקל יותר מספקים ליניארים בשל גודל הרכיבים.
שימוש בשנאי ממתג יהיה כתחליף לשנאי ליניארי כאשר יעילות גבוהה, משקל או גודל קטנים יותר נדרשים.
לחלופין שנאים ממותגים הם מסובכים יותר, יקרים יותר לבניה, המיתוג יכול לגרום לבעיות רעש במערכות רגישות אם לא בוטל בזהירות ועיצוב פשוט של המעגל יספק ביצועים נמוכים.
הסבר

ספק כוח ליניארי מספק את מתח המוצא הרצוי על ידי בזבוז המתח העודף בהתנגדות.
השנאי הליניארי משנה את הזרם או המתח בבזבוז הכוח העודף בצורת חום,
ולכן יעילות צריכת החשמל המקסימלית שלו היא חלוקת מתח היציאה במתח הכניסה כך שההפרש מבוזבז.
לעומת זאת ספק כוח ממתג משנה את המתח או הזרם על ידי החלפת רכיבי אחסון אידיאליים, כמו סלילים
וקבלים, לתוך ומחוץ תצורות אלקטרוניות שונות. לאלמנטי מיתוג אידיאליים (למשל טרנזיסטורים) אין התנגדות במצב סגור ואין עכבה במצב פתוח, לכן השנאי יכול תאורטית לעבוד ביעילות של 100% (כל הכוח בכניסה
עובר ליציאה, אין כוח שמבוזבז כחום).
בספקי כוח ממתגים, זרם היציאה תלוי באות הכניסה, רכיב האחסון (קבל) במעגל וגם בשיטה
(למשל אפנון רוחב הפולס עם מחזור עבודה מתואם) שמפעילה את רכיב המיתוג.
התדירות הגבוהה של המיתוג גורמת להפרעות בזרם היציאה,
ולכן משתמשים במסנני תדירות שמכוונים לתדירות המיתוג כך שמתקבל זרם ישר.
יתרונות וחסרונות

היתרון העיקרי של שיטה זו הוא יעילות רבה יותר בגלל שטרנזיסטור המיתוג מבזבז מעט אנרגיה כאשר הוא לא פעיל (כלומר, כאשר טרנזיסטור מופעל בתור מתג יש לו הפרשי מתח זניחים על פניו או זרימה זניחה דרכו).
יתרונות נוספים הם גודל קטן יותר ומשקל קל יותר (מסילוק שנאי הסליל בתדר נמוך שלו משקל גדול), ויצור חום נמוך יותר בשל היעילות הגבוהה יותר.
החסרונות כוללים מורכבות גדולה יותר ולכן גם עלות גבוהה יחסית בבניה, זרם בתדירות גבוהה שמחייבת מסנן, כדי למנוע הפרעות אלקטרומגנטיות (EMI), מתח שמשתנה בהתאמה לתדר המיתוג והתדרים ההרמוניים שלו.
ספקי כוח ממותגים פשוטים יכולים לשדר את רעש המיתוג בחזרה לרשת החשמל, ולגרום להפרעות בציוד רגיש שמחובר לאותה הפאזה.
ראו גם

ספק כוח ליניארי
סולמיש

| --- | --- |
 לידה:  1272 קהיר, הסולטנות הממלוכית 
 פטירה:  1291 (בגיל 19 בערך) קונסטנטינופול, האימפריה הביזנטית 
 תפקיד:  סולטאן מצרים (אוגוסט 1279–נובמבר 1279) 
 
אל עאדל באדר א-דין סולמיש (1272, קהיר - 1291, קונסטנטינופוליס) (בערבית: بدر الدين سلامش) שמו המלכותי: אל מליכ אל-עאדל באדר א-דין סולמיש (ערבית: الملك العادل بدر الدين سلامش) היה סולטאן ממלוכי של מצרים בשנת 1279.
היה בנו של הסולטאן ביברס ואחיו הצעיר של הסולטאן בראקה-חאן. בגיל 7 בתמיכת קלאון נבחר למלא את מקום אחיו כסולטאן. שלט כמאה ימים בין 8 באוגוסט עד 27 בנובמבר 1279. בימיו העוצר היה קלאון, שתמך בבחירתו, אך כשצבר מספיק כח הדיח אותו. לאחר הדחתו הוא נשלח למצודת כרכ, שם כבר שהה אחיו. ב-1286 הותר לו לחזור לקהיר, אך כעבור 5 שנים הסולטאן החדש ח'ליל בן קלאון היגלה אותו לקונסטנטינופוליס, שם נרצח. אמו שמרה על גופתו ובשנת 1297 בתקופה הסולטאן לג'ין היא הועברה למצרים, שם נקברה בבלקרפה בקהיר.
| סולטאנים ממלוכים במצרים |
| --- | --- | --- |
| סולטאנים בחרים | שג'ר א-דר • איבכ • אל-מנצור עלי • קטז • ביברס • ברקה חאן • סולמיש • קלאון • ח'ליל בן קלאון • מוחמד בן קלאון • קיטבוגה • לג'ין • ביברס אל-ג'אשנכיר |  |
| סולטאנים בורג'ים | ברקוק • ברסבאי • ג'קמק • קאיתבאי • קאנסוה אל-ע'ורי • טומאן ביי |  |
ערך זה הוא קצרמרבנושא מצרים. אתם מוזמנים לתרום לוויקיפדיה ו.
סולטאן בן עבד אל-עזיז אאל סעוד

הנסיך סולטאן בן עבד אל-עזיז אָאל סעוד (בערבית: سلطان بن عبدالعزيز آل سعود; ‏ 5 בינואר 1928 – 22 באוקטובר 2011‏) היה יורש העצר לכס המלכות של ערב הסעודית.
סולטאן רכש השכלה בדתות ודיפלומטיה. סולטאן מונה לשליט של ריאד, עיר הבירה של ערב הסעודית, בשנת 1947. הוא הפך לשר התקשורת בשנת 1955.
שר ההגנה

סולטאן מונה לשר ההגנה בשנת 1962. נמתחה עליו ביקורת כאשר עשה עסקות נשק בשווי מיליארדי דולרים עם ארצות הברית ועם הממלכה המאוחדת, ולכן היה פופולרי פחות מעבדאללה, מלך ערב הסעודית.
בשנת 1982 מונה כשני בתור לראשות הממשלה, ובשנת 2005, עם מות המלך פהד, הפך ליורש העצר הרשמי של ערב הסעודית. עם זאת, הוא מת באוקטובר 2011, בטרם הספיק למלוך. סולטאן כיהן הן כשר ההגנה והן כיושב ראש המועצה המפקחת על קווי התעופה בערב הסעודית.
יש לו בנים רבים.
הערות שוליים

↑  סעודיה: יורש העצר הלך לעולמו בגיל 86, באתר ynet, 22 באוקטובר 2011
| --- | --- |
בקרת זהויות :  GND: 1017587787  ISNI: 0000 0000 4013 3458  LCCN: n2007228220  NTA: 270489797  VIAF: 14234168   WorldCat (עם VIAF): 14234168
ספק שירותי אינטרנט

ספק אינטרנט או ספק הגישה לאינטרנט (מוכר באנגלית כ-ISP - ראשי תיבות של Internet Service Provider) הוא הגוף המאפשר למשתמש הקצה להתחבר לרשת האינטרנט העולמית.
מרכיבי החיבור

לחיבור יש שלושה שלבים:
שלב הגישה, המתבצע בעזרת ספק ההולכה - בו מתבצע החיבור בין משתמש הקצה לבין ספק האינטרנט, בעזרת אחת הטכנולוגיות לחיבור: חיבור Dial-up, חיבור מהיר באמצעות כבלים או טכנולוגיית ADSL, וכן באמצעות פרוטוקולים רבים נוספים כדוגמת ISDN ו-Frame relay. החיבור יכול להיות באמצעות קו תקשורת ישיר בין הצרכן לספק או מיתוג מנות (x.25), ו-ATM (ראשי תיבות של Asynchronous Transfer Mode), המאפשר קצבי תקשורת מהירים במיוחד.
שלב הניתוב, בו מופנה הצרכן לשירות שביקש.
שלב הקשר בין ספק שירותי האינטרנט של הלקוח לרשת האינטרנט.
בישראל

בישראל פעלו באופן מסורתי שתי חברות המספקות שירותי הולכה פיזית לאינטרנט: בזק שסיפקה תשתית אינטרנט באמצעות התשתית קווי הטלפון (ADSL), והוט שסיפקה אינטרנט באמצעות תשתית כבלים והיוו בעצם דואופול בתחום תשתית האינטרנט. כיום קיימות עוד מספר חברות המספקות שרותי הולכה פיזית ברוחב פס גבוה, חדשני יותר ומהיר יותר - באמצעות תשתית בטכנולוגיית סיבים אופטיים (כמו פרטנר, סלקום ו-Unlimited).
ישנם עוד כ-40 גופים וחברות המספקים שירותי אינטרנט כלליים ביניהם גם ספקי גישה לאינטרנט. רוב הספקים נותנים שירותים נלווים לגישה לאינטרנט כמו: דואר אלקטרוני פרטי למשתמש, סינון דואר זבל ווירוסים, אחסון אתרי אינטרנט, ועוד שירותים אחרים.
שלוש ספקיות הגישה הישראליות הראשונות לאינטרנט היו קו מנחה, דאטהסרב, ואקטקום, שקמו ב-1993.
בישראל פועל גם מרכז החישובים הבין-אוניברסיטאי (מחב"א), המשמש כספק שירותי האינטרנט של המוסדות האקדמיים.
ראו גם

פרויקט לון
הערות שוליים

↑  גל מור, העשור המקוון הראשון, באתר ynet, 30 בספטמבר 2004
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
סנטיאגו סנטמריה

סנטיאגו סנטמריה (בספרדית: Santiago "Cucurucho" Santamaría;‏ 22 באוגוסט 1952 – 27 ביולי 2013) היה כדורגלן ארגנטינאי ששיחק את רוב שנותיו כשחקן בניואל'ס אולד בויס ובסטאד ריימס. לזכותו של סנטמריה 10 הופעות במדי נבחרת ארגנטינה במדיה שיחק במונדיאל 1982.
קריירה

סנטיאגו סנטמריה נולד בסן ניקולאס דה לוס ארוז'וס שבארגנטינה. הוא החל את הקריירה שלו בשנת 1971 במדי בניואל'ס אולד בויס המקומית. לאחר מספר שנים הוא עבר לצרפת וחתם בסטאד ריימס בה שיחק עד שנת 1979. בשנת 1978 כבש סנטמריה שלושער במסגרת משחק ליגה במדי ריימס. הישג זה שוחזר בשנת 2020 על ידי בולאיה דיה.
בשנת 1980 חזר סנטמריה לניואל'ס אולד בויס. בסך הכול הוא כבש במדי המועדון 90 שערים ועד עתה הוא אחד ממלכי השערים של הקבוצה.
בשנת 1980 זומן סנטמריה לנבחרת ארגנטינה והיה חלק מהנבחרת במונדיאל 1982 אשר נערך באיטליה.
סנטיאגו סנטמריה נפטר בשנת 2013 מהתקף לב.
סולטאני ברוניי

הסולטאן של ברוניי הוא ראש המדינה של ברוניי ומכהן גם בתפקידו כראש ממשלת ברוניי. מאז עצמאותם מהממלכה המאוחדת בשנת 1984, רק סולטאן אחד שלט, אם כי שושלת המלוכה התחילה בסביבות המאה ה-14.
סולטאנים

סולטאני ברוניי משנת 1368:
| מספר | שם | התחלת שלטון | סוף השלטון | הערות |
| --- | --- | --- | --- | --- |
| 1 | מוחמד שאה (אנ') | 1363 | 1402 | הקים את הסולטנות. |
| 2 | אחמד (אנ') | 1408 | 1425 |  |
| 3 | שריף עלי (אנ') | 1425 | 1432 | לא היה לו קשר גנאלוגי ישיר לסולטאן הקודם. אך נבחר בכלל שהוא היה חתנו של הסולטאן הקודם והיה בקיא באסלאם. |
| 4 | סולימאן (אנ') | 1432 | 1485 |  |
| 5 | בוליקה (אנ') | 1485 | 1524 |  |
| 6 | עבדול קאהר (אנ') | 1524 | 1530 |  |
| 7 | סייג'ל ריג'ל (אנ') | 1533 | 1581 | אחיינו ובנו המאומץ של הסולטאן הקודם. |
| 8 | שאה ברונאי (אנ') | 1581 | 1582 |  |
| 9 | מוחמד חסן (אנ') | 1582 | 1598 |  |
| 10 | עבדול ג'לילול אכבר (אנ') | 1589 | 1659 |  |
| 11 | עבדול ג'לילול ג'באר (אנ') | 1659 | 1660 |  |
| 12 | מוחמד עלי (אנ') | 1660 | 1661 |  |
| 13 | עבדול חקול מובין (אנ') | 1661 | 1673 |  |
| 14 | מוחידין (אנ') | 1673 | 1690 |  |
| 15 | נסרודין | 1690 | 1710 |  |
| 16 | חוסין כמאלודין | 1710 | 1730 | הייתה לו תקופת שלטון שנייה מ-1737 עד 1740. |
| 17 | מוחמד אלאודין | 1730 | 1737 |  |
| 18 | עומר עלי סייפודין (אנ') | 1740 | 1778 |  |
| 19 | מוחמד טג'ודין | 1778 | 1807 |  |
| 20 | מוחמד ג'מאלול עלם הראשון | 1804 | 1804 |  |
| 21 | מוחמד קנזול עלם | 1807 | 1826 |  |
| 22 | מוחמד עלם | 1826 | 1828 |  |
| 23 | עומר עלי סייפודין השני (אנ') | 1828 | 1852 |  |
| 24 | עבדול מומין (אנ') | 1852 | 1885 |  |
| 25 | ג'לילול עלאם אקמאדין (אנ') | 1885 | 1906 |  |
| 26 | מוחמד ג'מאלול עלם השני (אנ') | 1906 | 1924 |  |
| 27 | אחמד טג'ודין (אנ') | 1924 | 1950 |  |
| 28 | עומר עלי סייפודיאן השלישי (אנ') | 1950 | 1967 |  |
| 29 | חסן אל-בולקיה | 1967 | מכהן |  |
הערות שוליים

↑  "Prime Minister". The Prime Minister's Office of Brunei Darussalam. נבדק ב-24 באפריל 2011. {{cite web}}:  (עזרה)
↑  "Sultan-Sultan Brunei" (במלאית). Government of Brunei. אורכב מ-המקור ב-15 באפריל 2015. נבדק ב-24 באפריל 2011. {{cite web}}:  (עזרה)
↑  Pusat Sejarah Brunei, web.archive.org, ‏15 באפריל 2015
סולטאנה יוסוף

| --- | --- |

סולטאנה יוסוף
 לידה:  20 בינואר 1910 מוסול, עיראק
 פטירה:  1 בינואר 1995 (בגיל 84)
 מוקד פעילות:  עיראק 
 תקופת הפעילות:  המחצית הראשונה של המאה ה-20
 עיסוק:  זמרת
 סוגה:  מוזיקה ערבית
 שיתופי פעולה בולטים:  האחים סאלח ודאוד אל-כוויתי
 
סולטאנה יוסוף ג'אד (השם המלא בערבית: سلطانة يوسف جاد, תעתיק מדויק: סלטאנה יוסף ג'אד; 20 בינואר 1910 – 1 בינואר 1995) הייתה זמרת עיראקית יהודיה.